ועדת הכלכלה, כנסת 20, פרוטוקול מספר 420, 2017-01-24 13:00

איתן כבל: שלום לכולם.

איתן כבל: אני מבקש להתחיל את הישיבה ברשותכם.

איתן כבל: מדובר בבקשה לדיון, גברתי מנהלת הוועדה, רשמת, דובר.

איתן כבל: אנחנו מדברים על בקשה לדיון מהיר – סגירת חברת "זרעים גדרה" ופיטוריהם של כ-130 עובדים – פגיעה אנושה בעובדים, בחקלאות, מובילה בתחומה ובידע מדעי.

איתן כבל: הצעה לדיון מהיר של חבר הכנסת איתן ברושי.

איתן כבל: אותה הצעה גם הניח חבר הכנסת טיבי אבל להערכתי הוא לא יגיע כיוון שאני מגיע, כמו חבריו, נמצאים בהלוויה של יעקוב אלקיעאן.

איתן כבל: אז ברשותכם, אנחנו נפתח את הדיון.

איתן כבל: איתן בבקשה, תציג את הדברים.

איתן ברושי: תודה רבה אדוני היושב ראש.

איתן ברושי: חברי, הדיון הזה כשמו כן הוא, דיון מהיר.

איתן ברושי: תוך זמן קצר, מאז שביקרתי לפני מספר ימים ב"זרעים גדרה", חזרתי עם ההתרשמות שנדרשת פה התערבות, והיתה פנייה והפנייה אושרה בנשיאות הכנסת, ותודה לך לאה, ולמי שעזר לארגן את הדיון הזה במהירות.

איתן ברושי: השאלה באמת מה יכול לצאת מדיון כזה.

איתן ברושי: אני חושב שיש פה אנשים מאוד מומחים.

איתן ברושי: רק אני אגיד ממה אני התרשמתי: לא הייתי מוכן כשקבענו את הביקור, לא ידעתי שזה מה שאני אפגוש.

איתן ברושי: עוד קודם לכן, לפני מספר שבועות, הייתי בחברת "הזרע".

איתן ברושי: כידוע הזרעים, בוודאי בירקות, עוד מאז קום המדינה וקודם לכן, פיתחו פה ידע ענק שבזכותו ראש הממשלה ושר החקלאות והנשיא היו עכשיו בהודו וברוסיה.

איתן ברושי: גם איתן כבל, יו"ר הוועדה, לא זר לו הנושא.

איתן ברושי: ופתאום אני שומע שחברה מפוארת מתחסלת על ידי פיטורים מהירים של כ-130 עובדים, והחברה שרכשה את חברת "זרעי גדרה" וירחיבו פה, היא חברה בינלאומית שיושבת בשוויץ ומוציאה את כל מה שנקרא הידע, וכל המקומות שעבדו פה ואת הפיתוח להולנד.

איתן ברושי: ואז אני שואל את עצמי אם אנחנו יכולים לעצור את המהלך הזה, ואם אנחנו יכולים לשקול האם אין פה מכה חזקה לחקלאות, שאתה יודע כמה היא סובלת בשנים האחרונות.

איתן ברושי: והנה, גם נשמט מתחת רגלינו השטיח של הידע.

איתן ברושי: אני חושב שזה גם חברות שיש להם מקומות תעסוקה חשובים וגם ייצוא, לא רק של ידע אלא גם של תשומות חקלאיות.

איתן ברושי: אני חושב, אדוני היושב ראש, שאנחנו צריכים לעשות פה אזעקת אמת ולבחון, לאחר שתשמע את האנשים שיודעים יותר מכולנו, האם אפשר לעורר מכאן איזה צעד שימנע את האירוע החמור הזה.

איתן ברושי: תודה.

איתן כבל: תודה.

איתן כבל: מי רוצה להציג את הדברים קודם כל מ"זרעים גדרה"?

איתן כבל: אני מכיר את הנושא היטב עוד מהיותי במשרד החקלאות, הדילמות הגדולות.

איתן כבל: זרעים זה הייטק, על כל המשתמע מכך.

איתן כבל: מי שמכיר את הנושא הזה מקרוב, את הדילמות מתי להוציא, מתי לשחרר, מתי לאפשר למכור את זה בכלל כי ברגע שאתה מוכר, למי אתה מוכר ואיזה שימוש נעשה.

איתן כבל: אני זוכר את הדילמות הגדולות שהתקיימו אז, והן מקבלו משנה תוקף כי העולם נהיה הרבה יותר נגיש, הרבה יותר פתוח.

איתן כבל: העולם הפך להיות מדינה אחת גדולה ואז גם הדילמות שעומדות בפני מגדלי ומפתחי הזרעים היא אפילו יותר גדולה אבל ברשותך, ממש בקצרה את הסיטואציה, ומה יכול אולי להיעשות.

איתן כבל: יש כאן נציגים של המדינה.

איתן כבל: מי כאן נציג משרד האוצר?

איתן כבל: וזהו?

איתן כבל: חקלאות לא - -

<לאה ורון: חקלאות לא נרשם אף לא אחד לדיון.

איתן כבל: כן, אני יודע שצביקה התקשר לברר, הוא רצה רק לוודא שהוא לא יגיע.

איתן כבל: בסדר גמור.

איתן כבל: אפשר להגיד שהדיון היה צריך להיות "זרעים בעמונה", אז אני מבטיח לך שהשר היה מגיע לכאן בעצמו.

איתן כבל: בבקשה.

<יהושע פלג: אני מנכ"ל "זרעים גדרה".

<יהושע פלג: "זרעים גדרה" זו חברה ישראלית בת 65 שנה.

<יהושע פלג: חברה שנרכשה ב-2007 על ידי חברת "סינג'נטה", שהיא חברה שוויצרית, אחת הגדולות בעולם בתחום של הזרעים והאגרוכימיה.

<יהושע פלג: הרכישה נעשתה ב-2007, היתה רכישה מאד מוצלחת של חברה ישראלית על ידי חברה שוויצרית, על ידי "סינג'נטה".

<יהושע פלג: כתוצאה מההחלטה, "סינג'נטה" החליטה להשקיע בבניית אתר חדש בשביל הפעילות שלה פה, בישראל, שהיא פעילות גם של "זרעים גדרה", שזאת חברה בינלאומית בפני עצמה שמוכרת זרעים בכל העולם אבל גם בשביל דריסת הרגל בישראל, בשביל לחבר את הקשר עם מוסדות מחקר.

<יהושע פלג: אתר יצורי ועיבודי של זרעים, שמכאן שולחים זרעים לכל העולם.

<יהושע פלג: זה היתה האסטרטגיה אז - -

איתן כבל: תן לי רק ככה, מה תחום ההתמחות שלכם?

<יהושע פלג: אנחנו מתמחים בטיפוח פיתוח זרעי ירקות, בעיקר פלפלים, עגבניות ודלועים – מלפפונים, קישואים וכולי.

<יהושע פלג: אנחנו אחת החברות המובילות בעולם, אחד המותגים המוכרים בעולם של עגבניות ופלפלים.

<יהושע פלג: מוכרים במקסיקו, ספרד, תורכיה, ישראל, ברזיל, מרוקו, מצרים.

<יהושע פלג: בשלל מדינות.

<יהושע פלג: "סינג'נטה" השקיעה כ-100 מיליון שקל בבניית האתר.

<יהושע פלג: זה אתר בשכירות לטווח ארוך.

<יהושע פלג: האתר כולל גם תחנת מו"פ עם חממות, מפעל לעיבוד זרעים ומשרדים לכ-200 עובדים.

<יהושע פלג: אנחנו נכנסנו לאתר ב-2012 ומאז היו לא מעט התפתחויות בעולם בתעשייה של הזרעים, של החקלאות.

<יהושע פלג: "סינג'נטה" גם הרגישה את מה שהרבה מאד חברות הרגישו, שזה - - - בשוק, שגרם ל"סינג'נטה" להיכנס לתכניות של חיסכון ואופרציות, והתחילו לבחון את הפעילות שלנו באתר לפני כשנתיים.

<יהושע פלג: לפני כחצי שנה "סינג'נטה" הודיעה לעובדים ולציבור על כוונתה לחפש קונה לאתר, למכור את האתר והפעילות, וזאת מההבנה שהם לא רואים עתיד לטווח ארוך בהמשך הפעילות שלה בישראל.

<יהושע פלג: מאז יולי, החברה נכנסה למו"מ עם רוכשים פוטנציאלים, תהליך שנמשך כחצי שנה ולצערנו, בסוף התהליך הזה, בדצמבר "סינג'נטה" הגיעה להחלטה שהיא - -

איתן כבל: אבל למה?

איתן כבל: אתה נתת לנו כותרת ששמה לא רואה אפשרות לפעילות כאן?

איתן כבל: בגלל מה?

איתן כבל: מסים?

איתן כבל: כוח עבודה יקר מדי?

איתן כבל: תנסה לתת לי את הכיוון שנדע מה הסיבה.

<יהושע פלג: אני מעדיף אולי להקריא לכם את העמוד הרשמי שהגיע לשוויץ: מאז הרכישה ב-2007 ולאחר השקעה נוספת ברבדים באתר ב-2012, השוק החיצוני השתנה ונהיה יותר ויותר ברור ל"סינג'נטה", שלא יוכלו לממש את השאיפה ואת האסטרטגיה שהם חשבו לאתר הזה.

<יהושע פלג: השוק החקלאי הגלובאלי, גם בישראל וגם בעולם, עומד בפני הרבה מאד אתגרים כתוצאה מהאטה כלכלית, פיחות במטבעות המרכזיים וירידה ברווחיות, ברווחים של מגדלים.

<יהושע פלג: כתוצאה מכך, כל התעשייה הזאת עוברת - - - ותקופה של צמצומים.

<יהושע פלג: "סינג'נטה", כמו כל חברה, צריכה להגיב לתנאי השוק.

<יהושע פלג: בהקשר הזה, היא החליטה והתחייבה לבעלי המניות להביא שיפורים ופרודוקטיביות וחסכונות גלובאלית.

<יהושע פלג: הקימו - - - ייעודית בחיסכון, שלצערנו הרב משפיע על סדר גודל של 1,800 עובדים בכל העולם.

<יהושע פלג: בנוסף, אחת השאיפות לאתר היה לבנות שיתופי פעולה עם מוסדות מחקר באוניברסיטאות פה, בישראל.

<יהושע פלג: לאכזבתנו, שיתופי הפעולה לא הניבו את הפירות הצפויים.

<יהושע פלג: החברה ניסתה לבנות קשרים יותר חזקים ויותר קבועים על ידי הנוכחות שלה בישראל אבל ההצלחה לא הגיעה.

<יהושע פלג: זו התשובה.

איתן כבל: זאת אומרת, מהתשובה עולה שהבעיה היא לא מקומית.

איתן כבל: זאת אומרת שאם אנחנו נעשה פעולה כזו או אחרת זה יכול לשנות את התמונה אבל אני אמשיך ואשאל אותך: איך אפשר להציל את העסק הזה אם חברת האם טוענת שזה משבר עולמי?

<יהושע פלג: ההחלטה של החברה היא לסגור את האתר לפעילות הייצורית, הפעילות של המו"פ.

<יהושע פלג: היא משאירה בישראל פעילות מסחרית, אז יישארו פה יותר מ-30 עובדים אבל כן מפטרת.

<יהושע פלג: אנחנו השבוע מנהלים שיחות עם העובדים אחד על אחד, יותר ממאה עובדים שאנחנו מפרטים.

<יהושע פלג: זו עובדה.

<יהושע פלג: האקט נעשה.

<יהושע פלג: אני לא חושב שבשלב זה אפשר להחזיר את "סינג'נטה" או לחייב את "סינג'נטה" להמשיך לטפל לאלתר או להפעיל את מרכזי המו"פ לייצוא אם היא החליטה שזה לא מעניין אותה, היא ל יכולה מכל סיבה שהיא.

<יהושע פלג: היא לא תעשה את זה.

<יהושע פלג: אני כן חושב שנשאלת פה שאלה מדוע חברות כמו "סינג'נטה", חברות רב-לאומיות שאמורות להגיע לישראל ולגלות פה את גן העדן מבחינת המו"פ החקלאי, מבחינת הטכנולוגיה החקלאית, למה חברות כמו "מונסנטו" בעבר והיום "סינג'נטה" מקבלות החלטות לצאת מישראל.

<יהושע פלג: אני גם אשאל את השאלה מדוע כאשר החדשות האלה נודעו לגורמים הממשלתיים כמו משרד החקלאות ביולי, יוני השנה, מדוע לא נשמע קולם?

<יהושע פלג: מדוע לא - -

איתן כבל: השאלה שאני שואל אותך, אדוני:

איתן כבל: אם זה משבר לאומי, יש לי על משרד החקלאות מה לומר מהשר ומטה, זה לא העניין.

איתן כבל: אבל לפני הדברים שאני אומר כלפי המשרד, הייתי רוצה להבין.

איתן כבל: ממה שאני מבין, אתה אומר שיש משבר בינלאומי.

איתן כבל: יש האטה בכלכלה העולמית.

איתן כבל: מה אפשר היה לעשות כדי - -

<יהושע פלג: אולי נשים את זה בקונטקסט – ישראל היא אחת מחמש מדינות בעולם שמתמחות, שידועות ביכולות שלהן בתחום של הירקות.

<יהושע פלג: התחום של הטיפוח של המו"פ, יכולת הייצור לעיבוד.

<יהושע פלג: אנחנו מעצמה.

<יהושע פלג: סליחה, היינו מעצמה יחד עם ארה"ב והולנד וצרפת ויוון.

<יהושע פלג: ישראל מאבדת את המעמד שלה.

<יהושע פלג: אני לא חושב שהשאלה היא רק שאלה של למה או איך חברה צריכה להגיב לתקופה של צמצומים.

<יהושע פלג: חברה צריכה לעבור את הצמצומים.

<יהושע פלג: השאלה למה זה צריך להיות בישראל ומה זה אומר שזה בישראל?

איתן כבל: אולי כי הכי קל להם?

איתן כבל: לא יודע, אין לי מושג.

איתן כבל: בבקשה.

<עמי מנור: אני סמנכ"ל תכנון ולוגיסטיקה של חברת "הזרע".

<עמי מנור: אנחנו נרכשנו על ידי חברה צרפתית אבל ב"מוד" פעולה שונה בשנת 2008, חברת "וילמורן", זו החברה השנייה בגודלה בעולם לזרעי ירקות.

<עמי מנור: אני מדגיש ואני רוצה לחזור על מה שנאמר פה על ידי ג'וש: ישראל היא עדין אחת מחמש המדינות המובילות בעולם בנושא הזרעים.

<עמי מנור: זה ארה"ב, זה הולנד, זה יפן, זה צרפת וישראל.

<עמי מנור: זה מוכר.

<עמי מנור: חברת "הזרע", בתעודת זהות הכי בקצרה שאפשר, מייצאת היום במעל מיליון שקל ליום, קרי - קרוב ל-400 מיליון שקל לשנה.

<עמי מנור: מייצאת.

<עמי מנור: זה לא כולל מכירות בארץ שזה עוד 40 מיליון שקל.

<עמי מנור: יש לנו מאד קרוב לרבדים אתר שהצרפתים השקיעו בו לפני שלוש שנים מעל 80 מיליון שקל, אתר פיתוח, טיפוח ומו"פ בעקבות העזיבה שלנו את קרית-גת.

<עמי מנור: איפה שמוקם כרמי-גת היה האזור שלנו.

<עמי מנור: ומפעל הירקות שלנו בשדרות, שם אנחנו עושים את העיבוד לזרעים.

<עמי מנור: איפה המשבר ואיפה אפשר לעזור?

<עמי מנור: קודם כל, אני אזכיר פה שבע

<עמי מנור: קבות החלטת הממשלה מ-2014 בנושא הרגולציה יש צוות.

<עמי מנור: אנחנו נפגשים אתו, צוות שיפור הרגולציה, שעובד במשרד החקלאות.

<עמי מנור: חבר'ה צעירים, נמרצים, יעילים, שעושים עבודה טובה ועכשיו הם ממש באמצע תהליך.

<עמי מנור: אז דבר ראשון שצריך לעשות זה לעודד אותם ולראות איך מיישמים את הדבר בהובלת הכנסת, הוועדה, כי זה לוקח הרבה זמן.

<עמי מנור: חוק הזרעים הוא מ-1956, אני הייתי אז בן חמש.

<עמי מנור: מאז הוא שונה בתקנות פה ושם.

<עמי מנור: דברים מהותיים לא השתנו.

<עמי מנור: אני בחברת הזרע 18 שנה, אני זוכר ביקור של אולי שניים או שלושה שרי חקלאות ב-18 שנה האחרונות בחברת "הזרע".

<עמי מנור: עד שאתה מתחיל לגלגל איזה שהוא נושא, מתחלף השר, מתחלף המנכ"ל והדבר שוקע.

<עמי מנור: יש רשימה ארוכה מאד של שינויים בחוק הזרעים שהגיעו רק לחתימה.

איתן כבל: כל מה שאתה אומר לי, ברשותך, שאילו הדברים שמנית היו מטופלים, יש מצב שבו היו אולי מגיעים לישראל, אם בכלל.

<עמי מנור: מה היה מגיע?

<עמי מנור: לא הבנתי.

איתן כבל: אני מדבר על הפיטורים.

איתן כבל: חברים, מה שאני מבקש, זה דיון בתוך קונטקסט מסוים ויש לו שני רבדים: רובד אחד זה הרובד שמדבר על מה שאמר ג'וש.

איתן כבל: אמר שאיך אומרים?

איתן כבל: החץ נורה כבר, יצא לדרך.

איתן כבל: היכולת להשיב אותו אל הקשת הוא כבר בלתי אפשרי.

איתן כבל: אני רוצה למקד כי העניין הוא שאנחנו צריכים להבין כדי לראות איך אנחנו מתקדמים מפה.

איתן כבל: הרבה פעמים אנשים מתארחים אצלנו ומשוחחים עם עצמם.

איתן כבל: זאת אומרת, הם יוצאים מכאן יותר חכמים לעצמם.

איתן כבל: אנחנו צריכים גם להבין, אנחנו, את העניין.

איתן כבל: מה שג'וש תפס אותי, הבנתי.

איתן כבל: כבר אי אפשר, והנהנה הגברת לצדו, שהוא אמר: למה דווקא התחילה החברה העולמית את הקיצוצים בישראל?

איתן כבל: כי בישראל, מה שנקרא שרשרת המזון שלהם מבחינת הבעיות, היא נמצאת בתחתית אז הם מעדיפים לסגור את עסקיהם במקומות שהם בעייתיים מבחינה עסקית עבורם.

איתן כבל: הגדרתי את זה נכון?

איתן כבל: מפה עלינו מדרגה נוספת ואתה אומר לי את הדבר הבא.

איתן כבל: הרי העולם הוא תנודתי, זרעים תמיד יצטרכו.

איתן כבל: הנקודה היא שאתה אומר שזו גם ההזדמנות, דווקא בתפר הזה של המשבר, לבצע את הפעולות שאולי יגרמו לכך שכוחות ישובו לכאן וישקיעו כאן.

איתן כבל: הגדרתי את זה נכון עד לרגע זה?

<עמי מנור: כן.

<עמי מנור: אני אתן לך בדיוק דוגמאות לדברים מעשיים ולא נדבר באופן כללי.

<עמי מנור: קודם כל צריך להבין שישראל היא מדינת אי.

<עמי מנור: מה זה אומר מדינת אי?

<עמי מנור: כמו לאל-על.

<עמי מנור: 90% מייצור הזרעים מתבצע מחוץ לישראל, לא בישראל.

<עמי מנור: אנחנו מביאים את זה לעיבוד בישראל, לרוב מהמזרח הרחוק ומדרום אמריקה דרך אירופה, ומוציאים את זה חזרה.

<עמי מנור: העלות שלנו לעומת חברות שעובדות מאירופה ומארצות-הברית כבר "ביי דפינישן" יותר גדולה.

<עמי מנור: דבר שני: יש לנו חברת-בת בהולנד עם מפעל זרעים.

<עמי מנור: היום, בגלל קשיים בירוקרטיים, אנחנו מתחילים להוציא פעילות כי זה יותר קל, כי זה יותר נוח, כי זה יותר חסכוני וזה פחות "ליד טיים".

<עמי מנור: אנחנו צריכים הקלות כדי לשרוד פה.

<עמי מנור: הצרפתים מנהלים עוד ארבע חברות כמונו.

<עמי מנור: אנחנו הביצועים הכי רעים גם בגלל הדבר הזה.

איתן כבל: אוקי, בא נעלה עוד מדרגה.

<עמי מנור: קדימה, אני מוכן.

איתן כבל: מה עשיתם עד לרגע זה כדי להתמודד עם השאלות האלה?

<עמי מנור: כתבנו מכתבים, העלינו את הנושאים - -

איתן כבל: מכתבים נשלחים לבני אדם.

איתן כבל: למי?

<עמי מנור: אז הנה, יש איגוד מסחר.

<עמי מנור: בלשכת המסחר יש לחברות הזרעים, אני אתן לגבי לדבר.

<לאה ורון: חברת הזרעים באיגוד לשכות המסחר.

<גבי אונגר: אני מנהל מקצועי של חטיבת הזרעים.

<גבי אונגר: חטיבת הזרעים יושבת בלשכת המסחר ואני בעצם מעין איגוד חברות זרעים, ואני מטפל בתוקף תפקידי בהיבט הכללי של הענף ולאו דווקא בחברה זו או אחרת אם כי, "הזרע" ו"זרעים גדרה" הן בוודאי החברות שהובילו את הענף הרבה שנים עד היום.

<גבי אונגר: הדבר הספציפי שאתה שואל עליו, פעילות שאני עוסק בה כבר קרוב לחמש שנים באינטנסיביות מול הרגולטור במשרד החקלאות - -

איתן כבל: מי זה?

<גבי אונגר: אני מיד אזכיר.

<גבי אונגר: קודם כל, זה השירותים להגנת הצומח ומעליה מנכ"ל משרד החקלאות, שיכול להנחות אותה לכיוון זה או אחר.

<גבי אונגר: אנחנו מדברים על דברים מאד ספציפיים שמשפיעים ישירות על הפעילות היומיומית של החברות.

<גבי אונגר: עכשיו, למה זה כל כך חשוב?

<גבי אונגר: כי חברות רב-לאומיות - -

<לאה ורון: הוא דיבר אתך בטלפון?

איתן כבל: לא, הוא לא דיבר.

איתן כבל: הוא בסך הכל שאל אותי אם אני יודע על מה הנושא.

איתן כבל: אמרתי לו שיפנה לברושי לקבל ממנו תמונה יותר מפורטת.

איתן כבל: זה הכל.

איתן כבל: לא אמרתי לו לבוא או לא לבוא.

איתן כבל: היה ברור לי שמשרד החקלאות זה הכי טריגר שהוא בא.

איתן כבל: מה זה החוצפה הזאת?

איתן כבל: אני רוצה שנוציא להם מכתב מאד מאד חריף.

<גבי אונגר: ההבדל בין הייטק לבין זרעים, שזרעים עוסק בחומר חי.

<גבי אונגר: וחומר חי כפוף לרגולציה מאד מאד הדוקה בגלל חשש ממחלות ודברים כאלה.

<גבי אונגר: אז לכן, זה אמנם הייטק מבחינת ההשקעות וכך הלאה אבל ההתנהלות השוטפת, היומיומית, שעמי התחיל לדבר עליה, כפופה לתקנות ולחוקים של החברות - - -

איתן כבל: הכל בסדר.

איתן כבל: ברור לי.

<גבי אונגר: - - אנחנו ברגולציה הנוכחית לא יכולים לפעול.

<גבי אונגר: באנו למשרד החקלאות, שירותים להגנת הסביבה - -

איתן כבל: שניה.

איתן כבל: אתה אמרת משפט שברגע נהיה תרתי דסתרי כי מצד אחד אתה אומר לי: נכון, זה דבר חי וצריך לשמור על זה מסביבת מחלות, ואז אתה אומר: ברגולציה הזאת אנחנו לא יכולים לחיות.

<גבי אונגר: הרגולציה ישנה, היא לא מעודכנת.

איתן כבל: כשאתה אומר שהזרעים של היום יותר יודעים להתמודד - -

<גבי אונגר: לא, שניה.

<גבי אונגר: העולם מתנהל בשיטות אחרות ממה שהיו ב-1956, מה לעשות, ואת התקנות צריך להתאים.

<גבי אונגר: בעיסוק הזה, של עדכון התקנות, אנחנו עובדים מול השירותים להגנת הצומח והעסק לא זז.

<גבי אונגר: עבדנו אתה שואל עם מי?

<גבי אונגר: אלדד לנדס היה מנהל השירותים להגנת הצומח, מרים פרוינד היתה מנהלת שירותים.

<גבי אונגר: עם כולם אנחנו הולכים אחד אחרי השני, והיום אנחנו עובדים עם מנהל חדש של השירותים להגנת הצומח - -

איתן כבל: מי זה?

<גבי אונגר: קוראים לו עבד גרה, איש מצוין, חוקר, וירולוג, איש מכון וולקני, כלום לא זז.

<גבי אונגר: אנחנו פשוט תקועים.

<גבי אונגר: התהליכים הולכים לאט מדי, ופה אני קושר את זה לאירוע של "זרעים גדרה" – בדרך, מקבלי ההחלטות בחו"ל, שגם במקרה של "הזרע" וגם במקרה של "זרעים גדרה" וגם במקרה של חברה שאני ניהלתי אותה כמה שנים, של "מונסטו", שהיא חברה שלישית גדולה בארץ מסתכלים ואומרים: פה, במדינת ישראל, דברים לא זזים, אין עם מי לדבר, בואו נחפש מקומות שקל יותר לעבוד.

<גבי אונגר: חד וחלק.

איתן כבל: את האמת אומר לך: אתה חלק מלשכות המסחר.

איתן כבל: לשכות המסחר הם בני בית פה.

<לאה ורון: אין שבוע שלא מגיעים.

איתן כבל: לפעמים אין יום.

איתן כבל: אוזני קרויה.

איתן כבל: הייתי רק עכשיו בכנס שהם ארגנו באילת.

איתן כבל: אני באמת מוכרח לומר שאני מופתע לגמרי שהנושא הזה לא הונח על שולחני.

איתן כבל: המקום הזה עוסק בענייני חקלאות יותר מאשר משרד החקלאות עוסק בו.

איתן כבל: מעבר לעובדה שתפקידנו לפקח על עבודת משרד החקלאות, בפועל אנחנו ממש - לי זה חבל.

איתן ברושי: רק מילה, אדוני היושב ראש: אני הייתי בחברת "הזרע", עמי חיבר אותי, הוא כיתה אחת מתחתי בגשר, ובאתי לשם ואז - -

איתן כבל: שניכם נראים מצוין.

איתן ברושי: כן, אמא שלו היתה מורה שלי.

איתן ברושי: באתי לשם וגם "נפלתי" די כמוך, למציאות שלא הכרתי חוץ מהידיעה שעוד שרה אהרונסון התחילה לפתח פה את הזרעים ואנחנו הולכים לאבד את זה.

איתן ברושי: ואז אמרו לי: שמע, החברה לא יכולה לחיות פה.

איתן ברושי: אחר כך באתי ל"זרעים גדרה" לפני מספר ימים, דיברתי עם המנכ"ל.

איתן ברושי: בישיבה הזאת דיברתי עם שר החקלאות ואמרתי לו: אורי אריאל, תדע לך שהייתי בהלם מהביקור, 130 עובדים, הם מוציאים מפה את כל הידע.

איתן ברושי: הוא אומר לי: אני לא מכיר את הנושא.

איתן ברושי: אמרתי לו: תלמד אותו, ועוד לא ידעתי שתהיה הישיבה הזאת.

איתן ברושי: תודה שהיא בקצב מהיר.

איתן ברושי: ומה אומרים האנשים של חברת "הזרע"?

איתן ברושי: אנחנו יוצאים מפה.

איתן ברושי: אי אפשר ברגולציה, אי אפשר בכללים, אי אפשר בדיקות על בדיקות.

איתן ברושי: הורגים אותנו עוד לפני.

איתן ברושי: זה לא רק חקלאות.

איתן ברושי: זה מחקר ופיתוח, זה ידע, זה ייצוא.

איתן ברושי: זה תעשייה.

איתן ברושי: מה אני חשבתי, אם כבר לקחתי את רשות הדיבור?

איתן ברושי: אני שאלתי את המנכ"ל, שהוא כפוף לחברה הבינלאומית.

איתן ברושי: השם שלו בינלאומי גם אבל זה במקרה כנראה.

איתן ברושי: אני אומר לו: תגיד, כמה ישראל השקיעה פה, בחברה הזאת?

איתן ברושי: הנה, נציג האוצר.

איתן ברושי: היו פה ישיבות שלמות בוועדת הכספים, עם חוק ההסדרים.

איתן ברושי: כל הזמן ניסיונות למשוך לכאן חברות, כל הזמן רצון להקל, הטבות מס מפליגות, כל מה שאתם רוצים והנה, תחת האף, העסק הזה בורח.

איתן ברושי: עכשיו, זה לא הבעיה – לא תהיה ערבה ולא תהיה חקלאות בלי חברות "הזרע".

איתן ברושי: עם כל הכבוד להרבה אנשים מאתנו, בלי חצילים ופלפל ואני לא יודע מה עוד, אין חקלאות.

איתן ברושי: מה אנחנו נמכור?

איתן ברושי: מילים?

איתן ברושי: אני שאלתי את המנכ"ל כמה ישראל השקיעה במחקר ופיתוח ב-20 שנה, ב-10 שנים?

איתן ברושי: אין לנו מנית זהבה.

איתן ברושי: הרי לעולם לא היו מוכרים את "צים" בשלמותה, לא מוכרים את "אל-על" בשלמותה.

איתן ברושי: על קצ"א עושים דיון סגור בחדר של גפני, מי יודע איזה סודות יש בקצ"א.

איתן ברושי: דבר אחרון שהם עשו, הם זיהמו את הנגב.

איתן ברושי: עכשיו אני אומר מה, זה כלום?

איתן ברושי: זה פחות חשוב מדברים אחרים?

איתן ברושי: לכן נזעקתי, אדוני היושב ראש, האם אנשי האוצר פה, משרד הכלכלה, האם ישראל יכולה להתערב?

איתן ברושי: האם היא יכולה לשים פה איזו משקולת לעצור את השיגעון הזה.

איתן ברושי: אין לנו מה להגיד?

איתן ברושי: כל מה שנוצר פה, אין לנו זכויות על הידע הזה?

איתן ברושי: הכל ככה יוצא בקלות לכל העולם?

איתן ברושי: מה יישאר פה?

איתן כבל: אוקי.

<גבי אונגר: אולי להשלים רק עוד משפט: בעיני ההיעדרות של נציגי משרד החקלאות פה היא לא מקרית.

<גבי אונגר: היא הסימפטום שעליו אנחנו מדברים.

איתן כבל: תקשיב, עזוב, זה לא יעזור, המשרד מוכוון למקומות אחרים.

איתן כבל: המשרד מוכוון לענייני שטחים, שזה דיון אחר, זה ויכוח אחר אבל הנושאים החקלאיים כמעט מופקרים, זו האמת.

איתן כבל: ומה שאתם מביאים עכשיו, מבלי להיכנס לעומקם של דברים, ותכף נשמע כאן את האוצר והכלכלה, שאני מקווה שיש להם מדיניות כי רק עכשיו סוף, סוף, יש להם שר.

איתן כבל: אז איך אומרים?

איתן כבל: נבחן את זה אוטוטו אבל לגופו של עניין, אני רוצה להתקדם.

איתן כבל: איך אומרים?

איתן כבל: הבנו.

איתן כבל: עכשיו בא נראה מה עושים.

איתן כבל: רצית עוד משפט?

<עמי מנור: משפט אחד לגבי שינוי הרגולציה: לא נכון להגיד שזה לא מתקדם כי עכשיו זה מתקדם.

<עמי מנור: אם יוצא מפה המסר שלא מתקיים זו תהיה טעות כי רק אתמול היתה אסיפה גדולה שהסבירו סיכום של עבודה של שנה שלמה.

<עמי מנור: הבעיה היא - -

איתן כבל: כמה זמן אתם עובדים על זה?

<גבי אונגר: חמש שנים, עשר שנים.

איתן כבל: אז אל תיבהל גם מבחינתי, אם עובדים על זה עשר שנים וזה לא מתקדם.

איתן כבל: איך אומרים?

איתן כבל: גם נחליאלי אחד לא יכול לבשר על בא הסתיו.

<עמי מנור: הם עשו תכנית מאד מסודרת עם - - - אבל אנחנו רוצים מעבר לזה.

איתן כבל: תכף נחזור.

איתן כבל: משרד הכלכלה, בבקשה.

<מרק פורזיקי: מנהלת משרד הכלכלה, מנהל תחום.

<מרק פורזיקי: תחום הזרעים, לפי מדיניות חלוקת עבודה בין מרכז השקעות של משרד החקלאות ומשרד הכלכלה והתעשייה הוא בתחום של חקלאות.

<מרק פורזיקי: אנחנו יודעים שהחברה שלכם, חברת האם שלכם, אף פעם לא פנתה למשרד בשביל לקבל סיוע.

<מרק פורזיקי: לגבי המדיניות של המשרד - -

איתן כבל: אם הם היו פונים אליכם, מה הייתם יודעים לתת להם?

<מרק פורזיקי: אולי מבחינת המדען הראשי, - - -

<יהושע פלג: זה לא מדויק.

<יהושע פלג: אנחנו כן פנינו למשרד הכלכלה, למדען הראשי, מן הסתם, וחיפשנו יחד תכניות שיכולות להיות רלוונטיות.

<יהושע פלג: א.

<יהושע פלג: לא היו תכניות, ב.

<יהושע פלג: המדיניות של "סינג'נטה" היתה לא לכבול את ידיה על ידי כניסה לתכניות - - -

איתן כבל: הבנתי.

איתן כבל: בא נגיד ככה: נכון לרגע זה, גם אם המדען הראשי היה נותן סיוע, זה לא היה מציל אותם.

<לאה ורון: שאגב, הוא הוא הוזמן ונציגיו הוזמנו.

<מרק פורזיקי: הרגולציה היא לא בתחום שלנו.

איתן כבל: האוצר, בבקשה.

<עידו סופר: אני מאגף תקציבים במשרד האוצר.

<עידו סופר: אני אשלים רק את דבריו של מרק – להבנתי, כן היו דיונים עם משרד הכלכלה על איך אפשר לסייע לחברה.

<עידו סופר: בגדול, אין לנו יותר מדי כלי סיוע שמכוונים למרכז הארץ מלבד כלים להעסקה של אוכלוסיות מיוחדות.

<עידו סופר: ככל שהחברה היתה מעוניינת לעבור לאזורי עדיפות לאומית, כמובן שיש הרבה כלים שהם רלוונטיים.

<עידו סופר: להבנתי, החברה לא הראתה נכונות ולכן, זה לא התקדם.

<עידו סופר: אני אגיד שלושה דברים: 1.

<עידו סופר: אני לא חושב שיש לנו מה להתערב בהליך העסקי הזה.

<עידו סופר: אני מסכים שחבל, אני אפילו מתחבר לדבריו של חבר הכנסת ברושי, אני לא רוצה להרוס לך את המוניטין שמישהו מהאוצר מסכים אבל אני מסכים.

<עידו סופר: יש שתי נקודות שאני חושב שהמדינה כן עוסקת בהם וצריך לדון עליהן: 1.

<עידו סופר: סוגית הקניין הרוחני.

<עידו סופר: אם הקניין הרוחני היה רשום כאן, הדברים היו נראים אחרת.

<עידו סופר: התיקון שנעשה בתכנית הכלכלית האחרונה נתן כן תמריץ לרישום הקניין הרוחני מתוך תפיסה שגם הקמת פסי הייצור תעשה במקום שבו יירשם הקניין הרוחני.

<עידו סופר: יש כאן מלחמה עולמית איפה רושמים את הקניין הרוחני, ומדינת ישראל עשתה צעד מאד משמעותי ומקווים לראות פירות.

<עידו סופר: דבר שני, סוגיית הנטל הרגולטורי.

<עידו סופר: אני מבין שסוגיה של הגנת הצומח היוותה מכשול משמעותי מאד עבור החברה.

<עידו סופר: זה היה אמור לעלות לוועדת שרים לענייני רגולציה, שנדחתה לזיכרוני שלוש פעמים לאחרונה.

איתן כבל: אל תגיד היא נדחתה.

איתן כבל: תגיד כמה פעמים היא התכנסה.

<עידו סופר: לא, ועדת השרים התכנסה לא מעט פעמים אבל לא בנושא הזה.

איתן כבל: והשנה כמה פעמים?

<עידו סופר: השנה, ב-2016?

איתן כבל: לא, אני מתכוון מאז שקמה הממשלה.

איתן כבל: עשיתי לך ג'סטה.

<עידו סופר: לדעתי סדר גודל של חמש שש פעמים, אם אני זוכר נכון.

איתן כבל: אני מתערב אתך שאם אני בודק, זה לא מגיע לחמש פעמים אבל לא חשוב.

איתן כבל: יאללה, שיהיה.

<עידו סופר: יש החלטת ממשלה 2118 שמוביל אותה משרד ראש הממשלה, שיש לו יעד של הפחתת 255 מהרגולציה בחמש שנים.

<עידו סופר: אני יודע שהגנת הצומח נמצאת בפנים.

<עידו סופר: אני לא יודע אם זה אפקטיבי או לא, זה תגידו אתם.

<עידו סופר: ככל שזה לא אפקטיבי, זה משהו שצריך לקדם אותו בשיניים וברגליים, וזה עם הוועדה.

<עידו סופר: אם זה גם בוועדה לחיזוק התעשייה הישראלית, שחבר הכנסת ברושי מכיר, שבה אנחנו גם בהחלט מתכוונים לעסוק בסוגיה הזאת.

<עידו סופר: זה בהחלט בנפשה גם של החקלאות וגם של התעשייה.

איתן כבל: אוקי.

איתן כבל: תודה.

איתן כבל: אני רק רוצה לפני שג'וש יגיד, ינסה להעמיד על דיוקם לפחות לשיטתו, עובדה שאתה אמרת לגבי איפה נרשם או לא נרשם, תכף הוא יענה אבל אני רוצה לגיד את הדבר הבא: נתת לי סקירה.

איתן כבל: בסדר, אנחנו מכירים את העניינים, אתה פה בן בית וזה כמעט כמו המערכון של הגשש ומתקדמים, זה בסדר גמור.

<לאה ורון: בלי נתונים, בלי לבדוק.

איתן כבל: אני רוצה להגיד לך משהו: זה מביך.

איתן כבל: קודם כל, השיחה לא אישית, שלא חס וחלילה תימצא נפגע כתוצאה מהדברים שאני אומר.

איתן כבל: סוגרים מקום, 100 איש הולכים הביתה ואנחנו, כמו שכתוב בפרשת "מקץ" – "ולא נודע כי באו על קירבנה".

איתן כבל: האמת היא, אם איתן לא אומר לי את העניין הזה, לא הייתי יודע.

איתן כבל: זה עץ נפל ביער.

איתן כבל: 100 איש הולכים הביתה וזה עץ נפל ביער.

איתן כבל: עכשיו, אם זה היה מצב שבו אתה אומר לעצמך: אין מה לעשות, כמוש הוא אמר, צריך לסגור אבל יש פעולות שאילו ידענו לעשות אותן ולהוביל אותן – אתה יודע מה?

איתן כבל: לא בטוח אבל זה היה יכול היה לשפר את המצב בכמה וכמה אחוזים.

איתן כבל: דמה בנפשך שאם וועדת השרים לרגולציה היתה מתכנסת, אולי זה היה מדליק, מייצר איזה תגובת שרשרשת.

איתן כבל: אני לא יודע.

איתן כבל: בכל זאת, לפי דברי המומחים כאן והנציגים, ישראל עדין מעצמת זרעים.

איתן כבל: זה לא מקום שכולם רוצים לכדרר אותו ולברוח ממנו.

איתן כבל: זה כמו בהייטק.

איתן כבל: בסוף, בסוף, לא באים בגלל הזרע, באים בגלל המוח שמייצר את הזרע.

איתן כבל: זאת כל התורה על רגל אחת.

איתן ברושי: ולמה האוצר לא יודע כמה השקעות ישראל השקיעה בפיתוח, ואיך היא מוותרת על זה?

איתן כבל: עזוב אותי.

איתן כבל: תקשיב - -

<לאה ורון: האם החברה הגישה בקשה או לא הגישה - -

איתן כבל: אני לא ועדת כספים.

איתן כבל: אני יודע מה אני רוצה בדיוק, אני תכף אתן לזה את הסיכום.

איתן כבל: ג'וש תיתן את התיקון ואני נותן לך להגיד משפט.

<יהושע פלג: ה-IP של המוצרים של "זרעים גדרה" נרשמו בארץ.

<יהושע פלג: זה פרי טיפוח ושיתוף פעולה עם האוניברסיטאות ועם מכון ויצמן.

<יהושע פלג: "סינג'נטה" משלמת תמלוגים, מקבלת זכויות שיווק בלעדיות.

<יהושע פלג: עם השנים ה-IP הכלכלי הועבר לשוויץ.

<עידו סופר: מה הסתירה ממה שנאמר?

איתן כבל: זה ליד, נכון.

איתן כבל: זה קרוב, לא רחוק, אני מסכים.

איתן כבל: איתן תעיר ונסכם.

איתן ברושי: אפשר להגיד שהכל משרד החקלאות אבל יש ממשלה בישראל שנתנה לזה לקרות.

איתן ברושי: עכשיו היא אומרת שאין לה מה לעשות אבל לא טיפול בזה בחודשים או בשנים הנכונות.

איתן ברושי: עכשיו, יושבים פה אנשים ואומרים לך: תשמע, 100 עובדים - לא מרגש את האוצר.

איתן ברושי: אובדן של יצוא, כפי שנאמר פה, בהיקף ענק – לא מרגש את האוצר.

איתן כבל: הממשלה יודעת שיש 100 עובדים שהולכים הביתה?

איתן ברושי: ובעיקר, מה זה ישפיע על החקלאות העתידית שמאבדים את הבסיס המרכזי לחקלאות שהירקות היא ענף מרכזי גם לתעשייה וגם ליצוא.

איתן ברושי: אז מה מדאיג אתכם בדיוק אם זה לא מדאיג?

איתן ברושי: הנוכחות של הממשלה פה מאד דלה.

איתן ברושי: משרד החקלאות בטח עושה דברים יותר חשובים.

איתן ברושי: מה האנשים האלה צריכים להרגיש בדיוק?

איתן ברושי: הם באו להילחם את המלחמה לא רק במקומנו.

איתן ברושי: אני חושב, ואני מצפה גם מיו"ר הוועדה, שזה לא ייגמר בדיון דל משתתפים אלא תיבדק המציאות הזאת.

איתן ברושי: אני חושב שיש לנו אחריות על הידע.

איתן ברושי: איפה הוא רשום, איפה הפטנטים האלה?

איתן ברושי: מה, עכשיו הכל עובר לשוויץ?

איתן ברושי: הרי זה פותח פה בעשר אצבעות.

איתן ברושי: הזכרת פה את האקדמיה - אני חושב שנדרשת ממש וועדת ביקורת וחקירה של מרכז המחקר והמידע של הכנסת.

איתן ברושי: זה לא יכול להיות שהאוצר יושב פה ואומר: תשמע, חברה בינלאומית, עכשיו היא תקום ותלך.

איתן ברושי: לא היו אומרים את זה על "כיפת ברזל".

איתן ברושי: זה לא פחות מ"כיפת ברזל".

<עידו סופר: חבר הכנסת ברושי, אני מבקש לפחות לא להכניס לי מילים לפה.

<עידו סופר: לא אמרתי – באמת חבל, דיברתי על דברים ועל נטל רגולטורי ועל סוגיות של קניין רוחני.

<עידו סופר: אני מבקש להגיד שאמרתי שאין לי בעיה - -

איתן כבל: איתן, הוא לא אמר אבל גם אתה לא קידמת אותנו בדיון.

איתן ברושי: אני אומר שצריך עכשיו לעצור.

איתן ברושי: אני שואל אם יש משהו שיכול לעצור את המהלך, משפטי או כלכלי שעוצר את זה.

איתן כבל: גבי משפט.

<גבי אונגר: משפט אחד לגבי הרגולציה: הצוות של הרגולציה אכן רץ קדימה בעקבות החלטות הממשלה אבל שאלנו אותם והם אמרו:

<גבי אונגר: אחרי שאנחנו ניתן את ההמלצות שלנו, זה ייקח שנים עד שזה יאושר.

<גבי אונגר: עכשיו, חברות הזרעים פועלות על פי החוק המאושר ברשומות, לא על פי המלצות של הרגולציה.

<גבי אונגר: אנחנו מחכים שהרגולציה תסיים את מערך החקיקה.

איתן כבל: העניין ברור.

איתן כבל: בקצב שאתם נותנים להם מחמאות שסוף סוף אתמול התקיים דיון אז איך אומרים?

איתן כבל: המשיח, יש סיכוי שיגיע לפני שאנחנו נראה את התקנות מונחות - -

איתן ברושי: בינתיים מצאנו את החמור שלו.

איתן כבל: כן.

איתן כבל: אני ברשות

איתן כבל: כם רוצה לומר את הדבר הבא ולעשות סדר: קודם כל, אני מודיע לך גברתי, אני אדבר בסיום הדיון עם מנכ"ל משרד החקלאות קודם כל.

איתן כבל: אני אביא בפניו, אני ממש מתכוון לנזוף בו על העובדה שזו ועדת הבית שלהם.

איתן כבל: יש כאן שאלה חקלאית מן המדרגה העליונה ותפקידם לספק תשובות.

איתן כבל: ואם הם לא יודעים לתת תשובות אז ילמדו פעם אחת על מה הם מופקדים במשרד הזה.

איתן כבל: אי אפשר שאנחנו נשמע את השר בעיקר על עניינים שנוגעים למדיניות חוץ ועתידה של ישראל, מבלי לזלזל, והתפקיד שהוא צריך לתת עליו את התשובות - עתידה של החקלאות בישראל, אנחנו לא מקבלים את התשובות ויתרה מכך, אפילו לא מגיעים לפה.

איתן כבל: אני רואה את זה בחומרה מאוד גדולה ואני לא מתכוון לעבור על זה לסדר היום.

איתן כבל: דבר שני, אני מבקש מכם, ואתם תחליטו מי מכם מכין לי את זה.

איתן כבל: אני רוצה עמוד שבו אתם לא מרצים לי ולא מספרים לי מור"קים.

איתן כבל: אני רוצה לקבל דבר דבור על אופניו במובן הזה שאתם יודעים להגיד לי: אלה הפעולות הנדרשות לטיפול דחוף.

איתן כבל: שינוי חוק, איזה חוק ומה.

איתן כבל: תקנות, מי מטפל בזה, מי עוסק בזה וכל אותן פעולות שלשיטתכם ראוי לתת עליהם את הדעת.

איתן כבל: אני לא אומר שאני אסכים אתכם, שאני אקבל הכל אבל לפחות שמישהו ישים ספוט, ישים לי אור, ישים פנס על העניינים כדי שנדע בכלל.

איתן כבל: האמת היא, באמת אומר לך, עוד כשהיה מנכ"ל חברת "הזרע" מקיבוץ בית-קשת לשעבר, מנחם גלעד, זה היה כמו הכור האטומי כשהיו מדברים על נושא הזרעים בישראל.

איתן כבל: ממש.

איתן כבל: זה בדחילו ורחימו.

איתן כבל: היית צריך לעבור סיווג כדי להיכנס למקום שכזה.

<לאה ורון: אדוני מבקש את המסמך לחטיבת הזרעים מאיגוד לשכות המסחר?

<אביגיל גוטליב: יוגש עוד היום.

איתן כבל: בלי יותר מדי מילים ובלי מור"קים, בלי סיפורים.

איתן כבל: אני צריך בנקודות כדי שנדע בדיוק איפה אנחנו עומדים.

איתן כבל: אני אקרא ת המסמך הזה, אני אבין גם מי אחראי ומי עוסק בו במשרדים השונים.

איתן כבל: הבנתי שבעניינים אחרים, חוץ ממשרד החקלאות, בכלל, למשרדים אחרים זאת המלצה.

איתן כבל: אם לא היינו מביאים אתכם לפה, להערכתי זה מידע אישי באתם לפה.

איתן כבל: באמת, זה לא משהו שאתה אומר: הנה, כך מייצרים לפני איזה סט של נושאים, פעולות, שמראים על הכרת החומר, ידע החומר.

איתן כבל: זה נושא לאומי.

איתן כבל: נושא זרעים הוא נושא לאומי מהמדרגה העליונה.

איתן כבל: לאחר שאני אקבל את המסמך הזה, כפי שאמרת איתן, אני לא מתכוון להסיר את ידי מהעניין.

איתן כבל: אני אזמן אצלי במשרד פגישה עם הגורם הבכיר שעוסק בכך במשרד החקלאות.

איתן כבל: כמובן שאזמין אותך, ואנחנו ננסה להבין ולייצר מה שאני קורא לזה סדר עבודה.

איתן כבל: סדר עבודה על הנושא הזה.

איתן כבל: אז כפי שאמר ג'וש, את אלה, את ה-100 אנחנו כבר לא נציל אבל אם נחזור שוב להיות בקדמת הבמה, יש מצב שבחלוף המשבר - הרי יש משבר, החיים הם עליות וירידות, שאם בפעם הבאה ירצו לפטר, לא יתחילו פה, יתחילו במקומות אחרים כי יש משמעות, כי עד שאתה מבצע את הפעולות, פתאום השוק יכול להתאושש.

איתן כבל: ואז הכל יכול להיראות אחרת.

איתן כבל: אני אלווה את העניין הזה באופן אישי.

איתן כבל: יש לי גם איזה סוג של סנטימנט לנושא הזה.

איתן ברושי: משפט אחד לפני שאתה סוגר סופית: אני חושב שצריך לפנות גם למשרד האוצר והחקלאות, להגיד להם חוץ מכל מה שאמרת, ואני מברך על כך, שיבחנו בחינה מהירה גם לגבי האירוע של עכשיו כי כמובן העובדים, זה מאד חמור, הם יקבלו פיצויים אבל אני שואל אם יש למדינה מה לומר על הידע.

איתן ברושי: האם יש לנו מה להגיד על הידע?

<עידו סופר: אני חושב שלא אבל אפשר לעשות בדיקה.

איתן כבל: חברים יקרים, יש כאן את מה שנקרא האוחזין בעניין.

איתן כבל: יש כאן שני אלמנטים: לגבי המפוטרים זה סתם להחליט תפנה אליו, תגיד לו, תבוא.

איתן כבל: זאת החלטה שהיא החלטה עסקית, שאיננו יכולים להתערב בה.

איתן כבל: היינו אמורים להתערב בה מבעוד מועד, לא אחרי שכבר העניין חלוט.

איתן כבל: מה שכן, לגבי הזכויות על הידע, הם יצטרכו לתת את התשובות.

איתן כבל: הם אלה שרושמים, הם אלה שמבצעים את הפעולות.

איתן כבל: הם יודעים בדיוק מה מערכת היחסים.

איתן כבל: אני מציע שתכתבו לי פרק תחת העניין הזה, ולפי זה אני אדע איך להמשיך, אם אני צריך לפנות לאוצר או לכל גורם אחר.

איתן כבל: אולי יש איזה כללים שנייצר בעקבות כך שידע מסוים צריך להישמר למרות שגם היום ענייני ידע זה מושג מאד מאד נזיל.

איתן כבל: ולפעמים, מה שאתה חושב שאתה שומר, כבר איך אומרים?

איתן כבל: אתה רואה את זה גנרי במקומות אחרים.

איתן כבל: אני לא רוצה לפתוח את הדיון - -

איתן ברושי: אנחנו מומחים בכל העולם.

איתן ברושי: בכל זאת.

איתן כבל: נכון.

איתן כבל: זה רק הופך את זה לעוד יותר בעייתי.

איתן כבל: לכן, יש פה מצב אחר - הצורך כל הזמן להיות על העגלה ולפתח ולפתח הוא הרבה יותר גדול מלשמור אצלך את הידע למרות שתמיד חשוב לשמור את הידע.

איתן כבל: העולם כל הזמן בתנועה.

איתן ברושי: אתה מוכר את הידע בשביל לייצר את הידע הבא.

איתן ברושי: בכל זאת יש איזה גרעין של משהו.

איתן כבל: תודה רבה לכם.

איתן כבל: הישיבה נעולה.